CELEX: E2012P0007
Language: el
Date: 2012-07-09 00:00:00
Title: Προσφυγή που ασκήθηκε στις 9 Ιουλίου 2012 από την DB Schenker κατά της Εποπτεύουσας Αρχής της ΕΖΕΣ (Υπόθεση E-7/12)

18.10.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 314/8
            
         Προσφυγή που ασκήθηκε στις 9 Ιουλίου 2012 από την DB Schenker κατά της Εποπτεύουσας Αρχής της ΕΖΕΣ
   (Υπόθεση E-7/12)
   2012/C 314/08
   Στις 9 Ιουλίου 2012 ασκήθηκε προσφυγή κατά της Εποπτεύουσας Αρχής της ΕΖΕΣ ενώπιον του Δικαστηρίου ΕΖΕΣ από τη Schenker North AB, τη Schenker Privpak AB και τη Schenker Privpak AS (καλούμενες συλλογικά «DB Schenker»), εκπροσωπούμενες από τον Jon Midthjell, δικηγόρο, Advokatfirmaet Midthjell AS, Grev Wedels plass 5, NO-0151 Όσλο, Νορβηγία.
   Οι προσφεύγουσες ζητούν από το Δικαστήριο ΕΖΕΣ:
   Σχετικά με την εφαρμογή κατά της παραλείψεως:
   
               1)
            
            
               να αναγνωρίσει ότι η καθής παραβίασε το άρθρο 37 παράγραφος 1 της Συμφωνίας περί Εποπτείας και Δικαστηρίου διότι παρέλειψε ως είχε υποχρέωση, σύμφωνα με τους ισχύοντες κανόνες για την πρόσβαση στα έγγραφα, τη Συμφωνία περί Εποπτείας και Δικαστηρίου και τη Συμφωνία για τον ΕΟΧ, να καθορίσει τη θέση της σχετικά με το αίτημα που οι προσφεύγουσες υπέβαλαν στις 3 Αυγούστου 2010 για πρόσβαση στον πλήρη φάκελο της Εποπτεύουσας Αρχής της ΕΖΕΣ Υπόθεση αριθ. 34250 (Norway Post/Privpak)· και
            
         
               2)
            
            
               να καταδικάσει την καθής στα δικαστικά έξοδα.
            
         Όσον αφορά την υποβολή αίτησης αποζημίωσης, να εκδώσει προδικαστική απόφαση σχετικά με την ευθύνη της καθής και να εξετάσει σε επόμενο στάδιο της διαδικασίας το ζήτημα της εκτιμήσεως της ζημίας που καταλογίζεται στην καθής:
   
               1)
            
            
               Κρίνει ότι η αδράνεια της καθής μεταξύ 7ης Σεπτεμβρίου 2010 ή άλλης μεταγενέστερης ημερομηνίας, και έως ότου η καθής έχει νομίμως λάβει θέση σχετικά με την αίτηση των προσφευγουσών για πρόσβαση στον πλήρη φάκελο της Εποπτεύουσας Αρχής της ΕΖΕΣ Υπόθεση αριθ. 34250 (Norway Post), της 3ης Αυγούστου 2010, είναι τέτοια ώστε να καταστήσει την καθής υπόχρεη, συμπεριλαμβανομένων των τόκων υπερημερίας, βάσει του άρθρου 46 παράγραφος 2 της Συμφωνίας περί Εποπτείας και Δικαστηρίου.
            
         
               2)
            
            
               Εντός έξι μηνών από την ημερομηνία που η καθής έχει νομίμως λάβει θέση σχετικά με την αίτηση των προσφευγουσών για πρόσβαση στον πλήρη φάκελο της Εποπτεύουσας Αρχής της ΕΖΕΣ Υπόθεση αριθ. 34250 (Norway Post), της 3ης Αυγούστου 2010, οι προσφεύγουσες πρέπει να ενημερώσουν το Δικαστήριο σχετικά με το ποσό της αποζημίωσης που απαιτούν, καθώς και για το κατά πόσο τα μέρη συμφωνούν για το ποσό αυτό.
            
         
               3)
            
            
               Σε περίπτωση που τα μέρη δεν συμφωνήσουν για το ποσό της αποζημίωσης, οφείλουν να υποβάλουν στο Δικαστήριο, εντός της ίδιας προθεσμίας, τους υπολογισμούς τους ως προς τη ζημία που οφείλεται στην παράλειψη της καθής να καθορίσει νομίμως τη θέση της σχετικά με την αίτηση των προσφευγουσών για πρόσβαση στον πλήρη φάκελο της Εποπτεύουσας Αρχής της ΕΖΕΣ Υπόθεση αριθ. 34250 (Norway Post), της 3ης Αυγούστου 2010.
            
         
               4)
            
            
               Καταδικάζει την καθής στα δικαστικά έξοδα.
            
         
      Νομικά και πραγματικά περιστατικά και νομική θεμελίωση:
   
   
               —
            
            
               Οι προσφεύγουσες εταιρείες, Schenker North AB, Schenker Privpak AB και Schenker Privpak AS αποτελούν μέρος της DB Schenker, ομίλου διεθνών μεταφορών και εφοδιαστικής, ιδιοκτησίας της Deutsche Bahn AG. Η Schenker North AB διαχειρίζεται τις χερσαίες, θαλάσσιες και σιδηροδρομικές επιχειρηματικές δραστηριότητες του ομίλου στη Νορβηγία, Σουηδία και Δανία, συμπεριλαμβανομένων των θυγατρικών της Schenker Privpak AS και Schenker Privpak AB (καλούμενες συλλογικά «DB Schenker»).
            
         
               —
            
            
               Στις 14 Ιουλίου 2010, η Εποπτεύουσα Αρχή της ΕΖΕΣ εξέδωσε απόφαση στην υπόθεση αριθ. 34250 (Norway Post/Privpak), στην οποία συμπεραίνει ότι η Norway Post είχε προβεί σε κατάχρηση της δεσπόζουσας θέσης της στη νορβηγική αγορά αποστολής δεμάτων από επιχειρήσεις σε καταναλωτές, κατά την περίοδο 2000-2006. Η απόφαση επικυρώθηκε από το Δικαστήριο ΕΖΕΣ στην Υπόθεση E-15/10 Posten Norge AS κατά της Εποπτεύουσας Αρχής της ΕΖΕΣ. Οι προσφεύγουσες ασκούν τα δικαιώματά τους σε αποζημίωση από την Norway Post για τη ζημία που προκλήθηκε από την παράβαση και επιθυμούν να εξετασθεί ο τρόπος με τον οποίο η καθής διεξήγαγε την έρευνα και τη διοικητική διαδικασία. Στις 3 Αυγούστου 2010, οι προσφεύγουσες υπέβαλαν αίτημα για πρόσβαση σε έγγραφα της υπόθεσης αριθ. 34250 της Εποπτεύουσας Αρχής της ΕΖΕΣ, σύμφωνα με τους κανόνες πρόσβασης στα έγγραφα (RAD), που θεσπίστηκαν με την απόφαση αριθ. 407/08/COL, της 27ης Ιουνίου 2008, της Εποπτεύουσας Αρχής της ΕΖΕΣ.
            
         
               —
            
            
               Στις 8 Μαρτίου 2012, οι προσφεύγουσες κοινοποίησαν κλήση στην καθής προ της ασκήσεως της προσφυγής σύμφωνα με το άρθρο 37, παράγραφος 2, της Συμφωνίας περί Εποπτείας και Δικαστηρίου, με βάση το γεγονός ότι η καθής παρέλειψε να λάβει οριστική απόφαση για την αίτηση πρόσβασης που υπέβαλαν στις 3 Αυγούστου 2010. Οι προσφεύγουσες υποστηρίζουν ότι η καθής, ακολούθως, παρέλειψε να αποφανθεί επί του αιτήματος πρόσβασης μετά τη λήξη της εκ του νόμου προβλεπόμενης προθεσμίας εξωδικαστικής επίλυσης της διαφοράς, προκαλώντας επίσης ζημία.
            
         Οι προσφεύγουσες ισχυρίζονται ότι η Εποπτεύουσα Αρχή της ΕΖΕΣ:
   
               —
            
            
               Παρέβη το άρθρο 37 της Συμφωνίας περί Εποπτείας και Δικαστηρίου διότι παρέλειψε να ανταποκριθεί στις νομικές υποχρεώσεις της όσον αφορά την έκδοση απόφασης σχετικά με το αίτημα πρόσβασης που οι προσφεύγουσες υπέβαλαν στις 3 Αυγούστου 2010 και
            
         
               —
            
            
               παρέβη το άρθρο 46 παράγραφος 2 της Συμφωνίας περί Εποπτείας και Δικαστηρίου διότι παρέλειψε να ανταποκριθεί στις νομικές υποχρεώσεις της όσον αφορά την έκδοση έγκαιρης απόφασης σχετικά με το αίτημα πρόσβασης που οι προσφεύγουσες υπέβαλαν στις 3 Αυγούστου 2010 και να διεκπεραιώσει γενικώς το αίτημα πρόσβασης κατά νόμιμο τρόπο.